สังกะสีสื่อมรณะ ไฟดูดดับ2ศพ เห็นญาติโดนช็อตล้ม วิ่งไปช่วยตายด้วย
หญิงวัย 65 เจ้าของโต๊ะจีนที่ประจวบฯ เดินดูการก่อสร้างโกดังเก็บของ มือไปจับสังกะสีห้องน้ำ โดนกระแสไฟฟ้าที่รั่วช็อตล้ม ญาติเห็นวิ่งไปช่วย โดนช็อตแน่นิ่งไปด้วย กู้ชีพฯช่วยปั๊มหัวใจแต่ไม่ฟื้น เสียชีวิตทั้งคู่ ,เมื่อเวลา 10.00 น. วันที่ 7 ส.ค. พ.ต.ท.วิชาญ กลิ่นสุข สารวัตร(สอบสวน) สภ.อ่าวน้อย อ.เมืองประจวบคีรีขันธ์ ได้รับแจ้งเหตุคนถูกไฟช็อตเสียชีวิตและบาดเจ็บ ไปที่เกิดเหตุ พร้อมอาสาสมัครกู้ภัยมูลนิธิสว่างประจวบธรรมสถาน กู้ชีพโรงพยาบาลประจวบคีรีขันธ์,ที่เกิดเหตุอยู่หลังอาคารพาณิชย์ เลขที่ 71/1 หมู่ 16 บ้านบึงใหญ่ ต.อ่าวน้อย อ.เมืองประจวบคีรีขันธ์ กำลังมีการก่อสร้างโกดังเก็บของสำหรับทำโต๊ะจีนร้านนกเล็ก มีเสาปูนปักลงดิน มุงหลังคากระเบื้อง และมีการลากสายไฟไปยังห้องน้ำชั่วคราว ซึ่งทำด้วยสังกะสี ขณะเกิดเหตุมีฝนตกปรอยๆ,บริเวณห้องน้ำ พบร่างนางสำลี สายสกล อายุ 65 ปี สวมเสื้อยืดสีฟ้าแขนยาว กางเกงขายาวสีดำ อยู่บ้านเลขที่ 71/1 หมู่ 16 บ้านบึงใหญ่ ต.อ่าวน้อย อ.เมืองประจวบคีรีขันธ์ และนายณัฐภพ เหล่างาม อายุ 49 ปี อยู่บ้านเลขที่ 10/1 หมู่ 6 บ้านเกตุเอน ต.อ่าวน้อย สวมเสื้อยืดสีชมพูแขนยาวกางเกงยีนส์ เจ้าหน้าที่ช่วยกันปั๊มหัวใจเพื่อช่วยให้ฟื้นคืนชีพ แต่ไม่สำเร็จ เสียชีวิตทั้ง 2 คน,สอบสวนทราบว่า ก่อนเกิดเหตุนางสำลี เจ้าของร้านนกเล็กโต๊ะจีน กำลังตรวจความเรียบร้อยการก่อสร้างโกดังเก็บของซึ่งอยู่ด้านหลังบ้าน เมื่อเดินไปเปิดประตูห้องน้ำทำด้วยแผ่นสังกะสีทั้งหลัง ถูกไฟดูดเข้าอย่างจัง นายณัฐภพ ซึ่งเป็นคนงานและเป็นญาติกัน เมื่อเห็นเหตุการณ์ ได้เข้ามาช่วยเหลือจับที่ลำตัว จึงถูกไฟช็อตเข้าอีกราย ,ส่วนสาเหตุคาดว่า เกิดจากกระแสไฟรั่ว เนื่องจากมีการพาดสายไฟชั่วคราวจากโกดังเก็บของผ่านขื่อหลังคากระเบื้องมายังห้องน้ำใต้แผ่นลอนสังกะสี ประกอบกับมีฝนตกปรอยๆ ทำให้สายไฟเปียกน้ำ กระแสไฟรั่วไปยังสังกะสีซึ่งเป็นโลหะ ผู้เสียชีวิตเคราะห์ร้ายที่มาจับโดน ทำให้ถูกช็อตทันที
หญิงวัย65 เจ้าของโต๊ะจีนที่ประจวบฯ เดินดูการก่อสร้างโกดังเก็บของ มือไปจับสังกะสีห้องน้ำ โดนกระแสไฟฟ้าที่รั่วช็อตล้ม ญาติเห็นวิ่งไปช่วย โดนช็อตแน่นิ่งไปด้วย กู้ชีพฯช่วยปั๊มหัวใจแต่ไม่ฟื้น
ไฟดูดตาย2,ไฟช็อตตาย2ศพ,ไฟช็อต2ศพ,ช่วยญาติไฟช็อต,ไฟช็อตตาย,ข่าวทั่วไป